Ericu950/Stoicheia-meter-silver huggingface dataset:
ἤνεγκε δὲ τὴν φυγὴν μαλακῶς , ἐν Αἰγίνῃ καὶ Τροιζῆνι καθεζόμενος τὰ πολλὰ καὶ πρὸς τὴν Ἀττικὴν ἀποβλέπων δεδακρυμένος , ὥστε φωνὰς οὐκ εὐγνώμονας οὐ δ ὁμολογούσας τοῖς ἐν τῇ πολιτείᾳ νεανιεύμασιν ἀπομνημονεύεσθαι .
λέγεται γὰρ ἐκ τοῦ ἄστεος ἀπαλλαττόμενος καὶ πρὸς τὴν ἀκρόπολιν ἀνατείνας τὰς χεῖρας εἰπεῖν ὦ δέσποινα Πολιάς , τί δὴ τρισὶ τοῖς χαλεπωτάτοις χαίρεις θηρίοις , γλαυκὶ καὶ δράκοντι καὶ δήμῳ ;
τοὺς δὲ προσιόντας αὐτῷ καὶ συνδιατρίβοντας νεανίσκους ἀπέτρέπε τῆς πολιτείας λέγων ὡς εἰ , δυεῖν προκειμένων ὁδῶν ἀπ ἀρχῆς , τῆς μὲν ἐπὶ τὸ βῆμα καὶ τὴν ἐκκλησίαν , τῆς δ ἄντικρυς εἰς τὸν ὄλεθρον , ἐτύγχανε προειδὼς τὰ κατὰ τὴν πολιτείαν κακά , φόβους καὶ φθόνους καὶ διαβολὰς καὶ ἀγῶνας , ἐπὶ ταύτην ἂν ὁρμήσαι τὴν εὐθὺ τοῦ θανάτου τείνουσαν 0 .
ἀλλὰ γὰρ ἔτι φεύγοντος αὐτοῦ τὴν εἰρημένην φυγήν Ἀλέξανδρος μὲν ἐτελεύτησε , τὰ δ Ἑλληνικὰ συνίσταντο πάλιν , Λεωσθένους ἀνδραγαθοῦντος καί περιτειχίζοντος Ἀντίπατρον ἐν Λαμίᾳ πολιορκούμενον .
πυθέας μὲν οὖν ὁ ῥήτωρ καί Καλλιμέδων ὁ Κάραβος ἐξ Ἀθηνῶν φεύγοντες Ἀντιπάτρῳ προσεγένοντο , καί μετὰ τῶν ἐκείνου φίλων καί πρέσβεων περιιόντες οὐκ εἴων ἀφίστασθαι τοὺς Ἕλληνας οὐ δὲ προσέχειν τοῖς Ἀθηναίοις ·
δημοσθένης δὲ τοῖς ἐξ ἄστεος πρεσβεύουσι προσμίξας ἑαυτὸν ἠγωνίζετο καί συνέπραττεν ὅπως αἱ πόλεις συνεπιθήσονται τοῖς Μακεδόσι καί συνεκβαλοῦσιν αὐτοὺς τῆς Ἑλλάδος .
ἐν δ Ἀρκαδίᾳ καί λοιδορίαν τοῦ Πυθέου καὶ τοῦ Δημοσθένους γενέσθαι πρὸς ἀλλήλους εἴρηκεν ὁ Φύλαρχος ἐν ἐκκλησίᾳ , τοῦ μὲν ὑπὲρ τῶν Μακεδόνων , τοῦ δ ὑπὲρ τῶν Ἑλλήνων λέγοντος , λέγεται δὲ τὸν μὲν Πυθέαν εἰπεῖν ὅτι , καθάπερ οἰκίαν εἰς ἣν ὄνειον εἰσφέρεται γάλα , κακόν τι πάντως ἔχειν νομίζομεν , οὕτω καί πόλιν ἀνάγκη νοσεῖν εἰς ἣν Ἀθηναίων πρεσβεία παραγίνεται 0 ·
τὸν δὲ Δημοσθένη στρέψαι τὸ παράδειγμα , φήσαντα καί τὸ γάλα τὸ ὄνειον ἐφ ὑγιείᾳ καί τοὺς Ἀθηναίους ἐπὶ σωτηρίᾳ παραγίνεσθαι τῶν νοσούντων .
ἐφ οἷς ἡσθεὶς ὁ τῶν Ἀθηναίων δῆμος ψηφίζεται τῷ Δημοσθένει κάθοδον .
τὸ μὲν οὖν ψήφισμα Δήμων ὁ Παιανιεύς , ἀνεψιὸς ὢν Δημοσθένους , εἰσήνεγκεν ·
ἐπέμφθη δὲ τριήρης ἐπ αὐτὸν εἰς Αἴγιναν .
ἐκ δὲ Πειραιῶς ἀνέβαινεν οὔ τε ἄρχοντος οὔ τε ἱερέως ἀπολειφθέντος , ἀλλὰ καί τῶν ἄλλων πολιτῶν ὁμοῦ πάντων ἀπαντώντων καί δεχομένων προθύμως .
ὅτε καί φησιν αὐτὸν ὁ Μάγνης Δημήτριος ἀνατείναντα τὰς χεῖρας μακαρίσαι τῆς ἡμέρας ἐκείνης αὑτόν , ὡς βέλτιον Ἀλκιβιάδου κατιόντα 0 ·
πεπεισμένους γάρ , οὐ βεβιασμένους , ὑπ αὐτοῦ δέχεσθαι τοὺς πολίτας 0 .
τῆς δὲ χρηματικῆς ζημίας αὐτῷ μενούσης οὐ γὰρ ἐξῆν χάριτι λῦσαι καταδίκην ἐσοφίσαντο πρὸς τὸν νόμον .
εἰωθότες γὰρ ἐν τῇ θυσίᾳ τοῦ Διὸς τοῦ Σωτῆρος ἀργύριον τελεῖν τοῖς κατασκευάζουσι καί κοσμοῦσι τὸν βωμόν , ἐκείνῳ τότε ταῦτα ποιῆσαι καί παρασχεῖν πεντήκοντα ταλάντων ἐξέδωκαν , ὅσον ἦν τίμημα τῆς καταδίκης .
οὐ μὴν ἐπὶ πολὺν χρόνον ἀπέλαυσε τῆς πατρίδος κατελθών , ἀλλὰ ταχὺ τῶν Ἑλληνικῶν πραγμάτων συντριβέντων Μεταγειτνιῶνος μὲν ἡ περὶ Κραννῶνα μάχη συνέπεσε , Βοηδρομιῶνος δὲ παρῆλθεν εἰς Μουνυχίαν ἡ φρουρά , Πυανεψιῶνος δὲ Δημοσθένης ἀπέθανε τόνδε τὸν τρόπον .
ὡς Ἀντίπατρος καὶ Κρατερὸς ἠγγέλλοντο προσιόντες ἐπὶ τὰς Ἀθήνας , οἱ μὲν περὶ τὸν Δημοσθένην φθάσαντες ὑπεξῆλθον ἐκ τῆς πόλεως , ὁ δὲ δῆμος αὐτῶν θάνατον κατέγνω Δημάδου γράψαντος .
ἄλλων δὲ ἀλλαχοῦ διασπαρέντων ὁ Ἀντίπατρος περιέπεμπε τοὺς συλλαμβάνοντας , ὧν ἡγεμὼν ἦν Ἀρχίας ὁ κληθεὶς Φυγαδοθήρας .
τοῦτον δὲ Θούριον ὄντα τῷ γένει λόγος ἔχει τραγῳδίας ὑποκρίνεσθαί ποτε , καὶ τὸν Αἰγινήτην Πῶλον τὸν ὑπερβαλόντα τῇ τέχνῃ πάντας ἐκείνου γεγονέναι μαθητὴν ἱστοροῦσιν .
ἕρμιππος δὲ τὸν Ἀρχίαν ἐν τοῖς Λακρίτου τοῦ ῥήτορος μαθηταῖς ἀναγράφει ·
δημήτριος δὲ τῆς Ἀναξιμένους διατριβῆς μετεσχηκέναι φησὶν αὐτόν .
οὗτος οὖν ὁ Ἀρχίας Ὑπερείδην μὲν τὸν ῥήτορα καὶ Ἀριστόνικον τὸν Μαραθώνιον καὶ τὸν Δημητρίου τοῦ Φαληρέως ἀδελφὸν Ἱμεραῖον ἐν Αἰγίνῃ καταφυγόντας ἐπὶ τὸ Αἰάκειον ἀποσπάσας ἔπεμψεν εἰς Κλεωνὰς πρὸς Ἀντίπατρον ·
κ ἀκεῖ διεφθάρησαν , Ὑπερείδου δὲ καὶ τὴν γλῶτταν ἐκτμηθῆναι λέγουσι .
τὸν δὲ Δημοσθένην πυθόμενος ἱκέτην ἐν Καλαυρείᾳ ἐν τῷ ἱερῷ Ποσειδῶνος καθέζεσθαι , διαπλεύσας ὑπηρετικοῖς καὶ ἀποβὰς μετὰ Θρᾳκῶν δορυφόρων ἔπειθεν ἀναστάντα βαδίζειν μετ αὐτοῦ πρὸς Ἀντίπατρον ὡς δυσχερὲς πεισόμενον οὐδέν .
ὁ δὲ Δημοσθένης ἐτύγχανεν ὄψιν ἑωρακὼς κατὰ τοὺς ὕπνους ἐκείνης τῆς νυκτὸς ἀλλόκοτον .
ἐδόκει γὰρ ἀνταγωνίζεσθαι τῷ Ἀρχίᾳ τραγῳδίαν ὑποκρινόμενος , εὐημερῶν δὲ καὶ κατέχων τὸ θέατρον ἐνδείᾳ παρασκευῆς καὶ χορηγίας κρατεῖσθαι .
διὸ τοῦ Ἀρχίου πολλὰ φιλάνθρωπα διαλεχθέντος ἀναβλέψας πρὸς αὐτόν , ὥσπερ ἐτύγχανε καθήμενος , ὦ Ἀρχία , εἶπεν , οὔ τε ὐποκρινόμενός με ἔπεισας πώποτε οὔ τε νῦν πείσεις ἐπαγγελλόμενος .
ἀρξαμένου δ ἀπειλεῖν τοῦ Ἀρχίου μετ ὀργῆς , νῦν , ἔφη , λέγεις τὰ ἐκ τοῦ Μακεδονικοῦ τρίποδος , ἄρτι δ ὑπεκρίνου .
μικρὸν οὖν ἐπίσχες , ὅπως ἐπιστείλω τι τοῖς οἴκοι καὶ ταῦτ εἰπὼν ἐντὸς ἀνεχώρησε τοῦ ναοῦ ·
καὶ λαβὼν βιβλίον ὡς γράφειν μέλλων προσήνεγκε τῷ στόματι τὸν κάλαμον , καὶ δακών , ὥσπερ ἐν τῷ διανοεῖσθαι καὶ γράφειν εἰώθει , χρόνον τινὰ κατέσχεν , εἶτα συγκαλυψάμενος ἀπέκλινε τὴν κεφαλήν .
οἱ μὲν οὖν παρὰ τὰς θύρας ἑστῶτες δορυφόροι κατεγέλων ὡς ἀποδειλιῶντος αὐτοῦ , καὶ μαλακὸν ἀπεκάλουν καὶ ἄνανδρον , ὁ δ Ἀρχίας προσελθὼν ἀνίστασθαι παρεκάλει , καὶ τοὺς αὐτοὺς ἀνακυκλῶν λόγους αὖθις ἐπηγγέλλετο διαλλαγὰς πρὸς τὸν Ἀντίπατρον .
ἤδη δὲ συνῃσθημένος ὁ Δημοσθένης ἐμπεφυκότος αὐτῷ τοῦ φαρμάκου καὶ κρατοῦντος ἐξεκαλύψατο ·
καὶ διαβλέψας πρὸς τὸν Ἀρχίαν , οὐκ ἂν φθάνοις , εἶπεν , ἤδη τὸν ἐκ τῆς τραγῳδίας ὑποκρινόμενος Κρέοντα καὶ τὸ σῶμα τοῦτο ῥίπτων ἄταφον .
ἐγὼ δ , ὦ φίλε Πόσειδον , ἔτι ζῶν ἐξανισταμαι τοῦ ἱεροῦ ·
τῷ δὲ Ἀντιπάτρῳ καὶ Μακεδόσιν οὐ δ ὁ σὸς ναὸς καθαρὸς ἀπολέλειπται .
ταῦτ εἰπὼν , καὶ κελεύσας ὑπολαβεῖν αὐτὸν ἤδη τρέμοντα καὶ σφαλλόμενον , ἅμα τῷ προελθεῖν καὶ παραλλάξαι τὸν βωμὸν ἔπεσε καὶ στενάξας ἀφῆκε τὴν ψυχήν .
τὸ δέ φάρμακον Ἀρίστων μὲν ἐκ τοῦ καλάμου λαβεῖν φησιν αὐτόν , ὡς εἴρηται ·
πάππος δέ τις , οὗ τὴν ἱστορίαν Ἕρμιππος ἀνείληφε , φησὶ , πεσόντος αὐτοῦ παρὰ τὸν βωμὸν ἐν μὲν τῷ βιβλίῳ γεγραμμένην ἐπιστολῆς ἀρχὴν εὑρεθῆναι , Δημοσθένης Ἀντιπάτρῳ , καὶ μηδὲν ἄλλο 0 ·
θαυμαζομένης δὲ τῆς περὶ τὸν θάνατον ὀξύτητος διηγῖσθαι τοὺς παρὰ ταῖς θύραις Θρᾷκας ὡς ἔκ τινος ῥακίου λαβὼν εἰς τὴν χεῖρα προσθοῖτο τῷ στόματι καὶ καταπίοι τὸ φάρμακον αὐτοὶ δ ἄρα χρυσὸν ᾠήθησαν εἶναι τὸ καταπινόμενον ἡ δ ὑπηρετοῦσα παιδίσκη , πυνθανομένων τῶν περὶ τὸν Ἀρχίαν , φαίη πολὺν εἶναι χρόνον ἐξ οὗ φοροίη τὸν ἀπόδεσμον ἐκεῖνον ὁ Δημοσθένης ὡς φυλακτήριον 0 .
ἐρατοσθένης δὲ καὶ αὐτὸς ἐν κρίκῳ φησὶ κοίλῳ τὸ φάρμακον φυλάσσειν ·
τὸν δέ κρίκον εἶναι τοῦτον αὐτῷ φόρημα περιβραχιόνιον .
τῶν δ ἄλλων , ὅσοι γεγράφασι περὶ αὐτοῦ , πάμπολλοι δέ εἰσί , τὰς διαφορὰς οὐκ ἀναγκαῖον ἐπεξελθεῖν 0 ·
πλὴν ὅτι Δημοχάρης ὁ τοῦ Δημοσθένους οἰκεῖος οἴεσθαί φησιν αὐτὸν οὐχ ὑπὸ φαρμάκου , θεῶν δὲ τιμῇ καὶ προνοίᾳ τῆς Μακεδόνων ὠμότητος ἐξαρπαγῆναι , συντόμως καταστρέψαντα καὶ ἀλύπως .
κατέστρεψε δὲ ἕκτῃ ἐπὶ δέκα τοῦ Πυανεψιῶνος μηνός , ἐν ᾗ τὴν σκυθρωποτάτην τῶν Θεσμοφορίων ἡμέραν ἄγουσαι παρὰ τῇ θεῷ νηστεύουσιν αἱ γυναῖκες .
τούτῳ μὲν ὀλίγον ὕστερον ὁ τῶν Ἀθηναίων δῆμος ἀξίαν ἀποδιδοὺς τιμήν εἰκόνα τε χαλκῆν ἀνέστησε καὶ τὸν πρεσβύτατον ἐψηφίσατο τῶν ἀπὸ γένους ἐν Πρυτανείῳ σίτησιν ἔχειν .
καὶ τὸ ἐπίγραμμα τὸ θρυλούμενον ἐπεγράφη τῇ βάσει τοῦ ἀνδριάντος ·
εἴπερ ἴσην ῥώμην γνώμῃ , Δημόσθενες , εἶχες , οὔποτ ἂν Ἑλλήνων ἦρξεν Ἄρης Μακεδών .
οἱ γὰρ αὐτὸν τὸν Δημοσθένην τοῦτο ποιῆσαι λέγοντες ἐν Καλαυρίᾳ , μέλλοντα τὸ φάρμακον προσφέρεσθαι , κομιδῇ φλυαροῦσι .
μικρὸν δὲ πρόσθεν ἢ παραβαλεῖν ἡμᾶς Ἀθήναζε λέγεταί τι τοιόνδε συμβῆναι .
στρατιώτης ἐπὶ κρίσιν τινὰ καλούμενος ὑφ ἡγεμόνος , ὅσον εἶχε χρυσίδιον εἰς τὰς χεῖρας ἐνέθηκε τοῦ ἀνδριάντος .
ἕστηκε δὲ τοὺς δακτύλους συνέχων δι ἀλλήλων , καὶ παραπέφυκεν οὐ μεγάλη πλάτανος .
ἀπὸ ταύτης πολλὰ τῶν φύλλων , εἴ τε πνεύματος ἐκ τύχης καταβαλόντος , εἴ τ αὐτὸς οὕτως ὁ θεὶς ἐκάλυψε , περικείμενα καὶ συμπεσόντα λαθεῖν ἐποίησε τὸ χρυσίον οὐκ ὀλίγον χρόνον 0 .
ὡς δ ὁ ἄνθρωπος ἐπανελθὼν ἀνεῦρε καὶ διεδόθη λόγος ὑπὲρ τούτου , πολλοὶ τῶν εὐφυῶν ὑπόθεσιν λαβόντες εἰς τὸ ἀδωροδόκητον τοῦ Δημοσθένους διημιλλῶντο τοῖς ἐπιγράμμασι .
δημάδην δὲ χρόνον οὐ πολὺν ἀπολαύσαντα τῆς φυομένης δόξης ἡ Δημοσθένους δίκη κατήγαγεν εἰς Μακεδονίαν , οὓς ἐκολάκευεν αἰσχρῶς , ὑπὸ τούτων ἐξολούμενον δικαίως , ἐπαχθῆ μὲν ὄντα καὶ πρότερον αὐτοῖς , τότε δ εἰς αἰτίαν ἄφυκτον ἐμπεσόντα .
γράμματα γὰρ ἐξέπεσεν αὐτοῦ , δι ὧν παρεκάλει Περδίκκαν ἐπιχειρεῖν Μακεδονίᾳ καὶ σῴζειν τοὺς Ἕλληνας ὡς ἀπὸ σαπροῦ καὶ παλαιοῦ στήμονος λέγων τὸν Ἀντίπατρον ἠρτημένους .
ἐφ οἷς Δεινάρχου τοῦ Κορινθίου κατηγορήσαντος παροξυνθεὶς ὁ Κάσσανδρος ἐγκατέσφαξεν αὐτοῦ τῷ κόλπῳ τὸν υἱόν , εἶτα οὕτως ἐκεῖνον ἀνελεῖν προσέταξεν , ἐν τοῖς μεγίστοις διδασκόμενον ἀτυχήμασιν ὅτι πρώτους ἑαυτοὺς οἱ προδόται πωλοῦσιν , ὃ πολλάκις Δημοσθένους προαγορεύοντος οὐκ ἐπίστευσε .
τὸν μὲν οὖν Δημοσθένους ἀπέχεις , Σόσσιε , βίον ἐξ ὧν ἡμεῖς ἀνέγνωμεν ἢ διηκούσαμεν .
κικέρωνος δὲ τὴν μὲν μητέρα λέγουσιν Ἑλβίαν καὶ γεγονέναι καλῶς καὶ βεβιωκέναι , περὶ δὲ τοῦ πατρὸς οὐδὲν ἦν πυθέσθαι μέτριον , οἱ μὲν γὰρ ἐν κναφείῳ τινὶ καὶ γενέσθαι καὶ τραφῆναι τόν ἄνδρα λέγουσιν , οἱ δ εἰς Τύλλον Ἄττιον ἀνάγουσι τὴν ἀρχὴν τοῦ γένους , βασιλεύσαντα λαμπρῶς ἐν Οὐολούσκοις καὶ πολεμήσαντα Ῥωμαίοις οὐκ ἀδυνάτως .
ὁ μέντοι πρῶτος ἐκ τοῦ γένους Κικέρων ἐπονομασθεὶς ἄξιος λόγου δοκεῖ γενέσθαι , διὸ τὴν ἐπίκλησιν οὐκ ἀπέρριψαν οἱ μετ αὐτόν , ἀλλ ἠσπάσαντο , καίπερ ὑπὸ πολλῶν χλευαζομένην .
κίκερα γὰρ οἱ Λατῖνοι τόν ἐρέβινθον καλοῦσι , κ ἀκεῖνος ἐν τῷ πέρατι τῆς ῥινὸς διαστολὴν , ὡς ἔοικεν , ἀμβλεῖαν εἶχεν ὥσπερ ἐρεβίνθου διαφυήν , ἀφ ἧς ἐκτήσατο τὴν ἐπωνυμίαν 0 .
αὐτός γε μὴν Κικέρων , ὑπὲρ οὗ τάδε γέγραπται , τῶν φίλων αὐτὸν οἰομένων δεῖν , ὅτε πρῶτον ἀρχὴν μετῄει καὶ πολιτείας ἥπτετο , φυγεῖν τ οὔνομα καὶ μεταθέσθαι , λέγεται νεανιευσάμενος εἰπεῖν ὡς ἀγωνιεῖται τόν Κικέρωνα τῶν Σκαύρων καὶ τῶν Κάτλων ἐνδοξότερον ἀποδεῖξαι .
ταμιεύων δ ἐν Σικελίᾳ καὶ τοῖς θεοῖς ἀνάθημα ποιούμενος ἀργυροῦν τὰ μὲν πρῶτα δύο τῶν ὀνομάτων ἐπέγραψε , τόν τε Μᾶρκον καὶ τόν Τύλλιον , ἀντὶ δὲ τοῦ τρίτου σκώπτων ἐρέβινθον ἐκέλευσε παρὰ τὰ γράμματα τόν τεχνίτην ἐντορεῦσαι .
ταῦτα μὲν οὖν περὶ τοῦ ὀνόματος ἱστόρηται .
τεχθῆναι δὲ Κικέρωνα λέγουσιν ἀνωδύνως καί ἀπόνως λοχευθείσης αὐτοῦ τῆς μητρὸς ἡμέρᾳ τρίτῃ τῶν νέων Καλανδῶν , ἐν ᾗ νῦν οἱ ἄρχοντες εὔχονται καί θύουσιν ὑπὲρ τοῦ ἡγεμόνος .
τῇ δὲ τίτθῃ φάσμα δοκεῖ γενέσθαι καί προειπεῖν ὡς ὄφελος μέγα πᾶσι Ῥωμαίοις ἐκτρεφούσῃ 0 .
ταῦτα δὲ ἄλλως ὀνείρατα καί φλύαρον εἶναι δοκοῦντα ταχέως αὐτὸς ἀπέδειξε μαντείαν ἀληθινὴν ἐν ἡλικίᾳ τοῦ μανθάνειν γενόμενος , δι εὐφυΐαν ἐκλάμψας καί λαβὼν ὄνομα καί δόξαν ἐν τοῖς παισίν , ὥστε τοὺς πατέρας αὑτῶν ἐπιφοιτᾶν τοῖς διδασκαλείοις ὄψει τε βουλομένους ἰδεῖν τὸν Κικέρωνα καὶ τὴν ὑμνουμένην αὐτοῦ περὶ τὰς μαθήσεις ὀξύτητα καί σύνεσιν ἱστορῆσαι , τοὺς δ ἀγροικοτέρους ὀργίζεσθαι τοῖς υἱέσιν ὁρῶντας ἐν ταῖς ὁδοῖς τὸν Κικέρωνα μέσον αὑτῶν ἐπὶ τιμῇ λαμβάνοντας .
γενόμενος δ , ὥσπερ ὁ Πλάτων ἀξιοῖ τὴν φιλομαθῆ καί φιλόσοφον φύσιν , οἷος ἀσπάζεσθαι πᾶν μάθημα καί μηδὲν λόγου μη δὲ παιδείας ἀτιμάζειν εἶδος , ἐρρύη πως προθυμότερον ἐπὶ ποιητικήν 0 .
καί τι καί ποιημάτιον ἔτι παιδὸς αὐτοῦ διασῴζεται , Πόντιος Γλαῦκος , ἐν τετραμέτρῳ πεποιημένον .
προϊὼν δὲ τῷ χρόνῳ καί ποικιλώτερον ἁπτόμενος τῆς περὶ ταῦτα μούσης , ἔδοξεν οὐ μόνον ῥήτωρ , ἀλλὰ καί ποιητὴς ἄριστος εἶναι Ῥωμαίων .
ἡ μὲν οὖν ἐπὶ τῇ ῥητορικῇ δόξα μέχρι νῦν διαμένει , καίπερ οὐ μικρᾶς γεγενημένης περὶ τοὺς λόγους καινοτομίας , τὴν δὲ ποιητικὴν αὐτοῦ , πολλῶν εὐφυῶν ἐπιγενομένων , παντάπασιν ἀκλεῆ καί ἄτιμον ἔρρειν συμβέβηκεν .
ἀπαλλαγεὶς δὲ τῶν ἐν παισὶ διατριβῶν Φίλωνος ἤκουσε τοῦ ἐξ Ἀκαδημείας , ὃν μάλιστα Ῥωμαῖοι τῶν Κλειτομάχου συνήθων καί διὰ τὸν λόγον ἐθαύμασαν καί διὰ τὸν τρόπον ἠγάπησαν .
ἅμα δὲ τοῖς περὶ Μούκιον ἀνδράσι συνών πολιτικοῖς καὶ πρωτεύουσι τῆς βουλῆς εἰς ἐμπειρίαν τῶν νόμων ὠφελεῖτο ·
καί τινα χρόνον καί στρατείας μετέσχεν ὑπὸ Σύλλᾳ περὶ τὸν Μαρσικὸν πόλεμον .
εἶθ ὁρῶν εἰς στάσιν , ἐκ δὲ τῆς στάσεως εἰς ἄκρατον ἐμπίπτοντα τὰ πράγματα μοναρχίαν , ἐπὶ τὸν σχολαστὴν καί θεωρητικὸν ἐλθὼν βίον Ἕλλησί συνῆν φιλολόγοις καί προσεῖχε τοῖς μαθήμασιν , ἄχρι οὗ Σύλλας ἐκράτησε καί κατάστασίν τινα λαμβάνειν ἔδοξεν ἡ πόλις .
ἐν δὲ τῷ χρόνῳ τούτῳ Χρυσόγονος ἀπελεύθερος Σύλλα προσαγγείλας τινὸς οὐσίαν ὡς ἐκ προγραφῆς ἀναιρεθέντος αὐτὸς ἐωνήσατο δισχιλίων δραχμῶν .
ἐπεὶ δὲ Ῥώσκιος ὁ υἱὸς καί κληρονόμος τοῦ τεθνηκότος 0 .
ἠγανάκτει καί τὴν οὐσίαν ἀπεδείκνυε πεντήκοντα καί διακοσίων ταλάντων οὖσαν ἀξίαν , ὅ τε Σύλλας ἐλεγχόμενος ἐχαλέπαινε καί δίκην πατροκτονίας ἐπῆγε τῷ Ῥωσκίῳ , τοῦ Χρυσογόνου κατασκευάσαντος , ἐβοήθει δ οὐδείς , ἀλλ ἀπετρέποντο τοῦ Σύλλα τὴν χαλεπότητα δεδοικότες , οὕτω δὴ δι ἐρημίαν τοῦ μειρακίου τῷ Κικέρωνι προσφυγόντος οἱ φίλοι συμπαρώρμων , ὡς οὐκ ἂν αὐτῷ λαμπροτέραν αὖθις ἀρχὴν πρὸς δόξαν ἑτέραν οὐ δὲ καλλίω γενησομένην .
ἀναδεξάμενος οὖν τὴν συνηγορίαν καὶ κατορθώσας ἐθαυμάσθη ·
δεδιὼς δὲ τὸν Σύλλαν ἀπεδήμησεν εἰς τὴν Ἑλλάδα , διασπείρας λόγον ὡς τοῦ σώματος αὐτῷ θεραπείας δεομένου .
καί γὰρ ἦν ὄντως ἰσχνὸς καί ἄσαρκος , ἀρρωστίᾳ στομάχου μικρὰ καί γλίσχρα μόγις ὀψὲ τῆς ὥρας προσφερόμενος ·
ἡ δὲ φωνὴ πολλὴ μὲν καί ἀγαθή , σκληρὰ δὲ καί ἄπλαστος , ὑπὸ δὲ τοῦ λόγου σφοδρότητα καί πάθος ἔχοντος ἀεὶ διὰ τῶν ἄνω τόνων ἐλαυνομένη φόβον παρεῖχεν ὑπὲρ τοῦ σώματος .
ἀφικόμενος δ εἰς Ἀθήνας Ἀντιόχου τοῦ Ἀσκαλωνίτου διήκουσε , τῇ μὲν εὐροίᾳ τῶν λόγων αὐτοῦ καὶ χάριτι κηλούμενος , ἃ δ ἐν τοῖς δόγμασιν ἐνεωτέριζεν οὐκ ἐπαινῶν , ἤδη γὰρ ἐξίστατο τῆς νέας λεγομένης Ἀκαδημείας ὁ Ἀντίοχος καὶ τὴν Καρνεάδου στάσιν ἐγκατέλειπεν , εἴ τε καμπτόμενος ὑπὸ τῆς ἐναργείας καὶ τῶν αἰσθήσεων , εἴ τε , ὥς φασιν ἔνιοι , φιλοτιμίᾳ τινὶ καὶ διαφορᾷ πρὸς τοὺς Κλειτομάχου καὶ Φίλωνος συνήθεις τὸν Στωικὸν ἐκ μεταβολῆς θεραπεύων λόγον ἐν τοῖς πλείστοις 0 1 .
ὁ δὲ Κικέρων ἐκεῖνα ἠγάπα κ ἀκείνοις προσεῖχε μᾶλλον , διανοούμενος , εἰ παντάπασιν ἐκπέσοι τοῦ τὰ κοινὰ πράσσειν , δεῦρο μετενεγκάμενος τὸν βίον ἐκ τῆς ἀγορᾶς καὶ τῆς πολιτείας ἐν ἡσυχίᾳ μετὰ φιλοσοφίας καταζῆν .
ἐπεὶ δ αὐτῷ Σύλλας τε προσηγγέλθη τεθνηκώς , καὶ τὸ σῶμα τοῖς γυμνασίοις ἀναρρωννύμενον εἰς ἕξιν ἐβάδιζε νεανικήν , ἥ τε φωνὴ λαμβάνουσα πλάσιν ἡδεῖα μὲν πρὸς ἀκοὴν ἐτέθραπτο , μετρίως δὲ πρὸς τὴν ἕξιν ἥρμοστο τοῦ σώματος , πολλὰ μὲν τῶν ἀπὸ Ῥώμης φίλων γραφόντων καὶ δεομένων , πολλὰ δ Ἀντιόχου παρακελευομένου τοῖς κοινοῖς ἐπιβαλεῖν πράγμασιν , αὖθις ὥσπερ ὄργανον ἐξηρτύετο τὸν ῥητορικὸν λόγον καὶ ἀνεκίνει τὴν πολιτικὴν δύναμιν , αὑτόν τε ταῖς μελέταις διαπονῶν καὶ τοὺς ἐπαινουμένους μετιὼν ῥήτορας .
ὅθεν εἰς Ἀσίαν καὶ Ῥόδον ἔπλευσε , καὶ τῶν μὲν Ἀσιανῶν ῥητόρων Ξενοκλεῖ τῷ Ἀδραμυττηνῷ καὶ Διονυσίῳ τῷ Μάγνητι καὶ Μενίππῳ τῷ Καρὶ συνεσχόλασεν , ἐν δὲ Ῥόδῳ ῥήτορι μὲν Ἀπολλωνίῳ τῷ Μόλωνος , φιλοσόφῳ δὲ Ποσειδωνίῳ 0 1 2 .
λέγεται δὲ τὸν Ἀπολλώνιον οὐ συνιέντα τὴν Ῥωμαϊκὴν διάλεκτον δεηθῆναι τοῦ Κικέρωνος Ἑλληνιστὶ μελετῆσαι ·
τὸν δ ὑπακοῦσαι προθύμως , οἰόμενον οὕτως ἔσεσθαι βελτίονα τὴν ἐπανόρθωσιν ·
ἐπεὶ δ ἐμελέτησε , τοὺς μὲν ἄλλους ἐκπεπλῆχθαι καὶ διαμιλλᾶσθαι πρὸς ἀλλήλους τοῖς ἐπαίνοις , τὸν δ Ἀπολλώνιον οὔ τ ἀκροώμενον αὐτοῦ διαχυθῆναι καὶ παυσαμένου σύννουν καθέζεσθαι πολὺν χρόνον , ἀχθομένου δὲ τοῦ Κικέρωνος εἰπεῖν ·
σὲ μὲν , ὦ Κικέρων , ἐπαινῶ καὶ θαυμάζω , τῆς δὲ Ἑλλάδος οἰκτείρω τὴν τύχην , ὁρῶν , ἃ μόνα τῶν καλῶν ἡμῖν ὑπελείπετο , καὶ ταῦτα Ῥωμαίοις διὰ σοῦ προσγενόμενα , παιδείαν καὶ λόγον .
ὁ γοῦν Κικέρων ἐλπίδων μεστὸς ἐπὶ τὴν πολιτείαν φερόμενος ὑπὸ χρησμοῦ τινος ἀπημβλύνθη τὴν ὁρμήν .
ἐρομένῳ γὰρ αὐτῷ τόν ἐν Δελφοῖς θεὸν ὅπως ἂν ἐνδοξότατος γένοιτο , προσέταξεν ἡ Πυθία τὴν ἑαυτοῦ φύσιν , ἀλλὰ μὴ τὴν τῶν πολλῶν δόξαν , ἡγεμόνα ποιεῖσθαι τοῦ βίου .
καὶ τόν γε πρῶτον ἐν Ῥώμῃ χρόνον εὐλαβῶς διῆγε καὶ ταῖς ἀρχαῖς ὀκνηρῶς προσῄει καὶ παρημελεῖτο , ταῦτα δὴ τὰ Ῥωμαίων τοῖς βαναυσοτάτοις πρόχειρα καὶ συνήθη ῥήματα , Γραικὸς καὶ σχολαστικὸς ἀκούων 0 .
ἐπεὶ δὲ φύσει φιλότιμος ὢν καὶ παροξυνόμενος ὑπὸ τοῦ πατρὸς καὶ τῶν φίλων ἐπέδωκεν εἰς τὸ συνηγορεῖν ἑαυτόν , οὐκ ἠρέμα τῷ πρωτείῳ προσῆγεν , ἀλλ εὐθὺς ἐξέλαμψε τῇ δόξῃ καὶ διέφερε πολὺ τῶν ἀγωνιζομένων ἐπ ἀγορᾶς .
λέγεται δὲ καὶ αὐτὸς οὐδὲν ἧττον νοσήσας τοῦ Δημοσθένους πρὸς τὴν ὑπόκρισιν , τοῦτο μὲν Ῥωσκίῳ τῷ κωμῳδῷ , τοῦτο δ Αἰσώπῳ τῷ τραγῳδῷ προσέχειν ἐπιμελῶς 0 .
τόν δ Αἴσωπον τοῦτον ἱστοροῦσιν ὑποκρινόμενον ἐν θεάτρῳ τόν περὶ τῆς τιμωρίας τοῦ Θυέστου βουλευόμενον Ἀτρέα , τῶν ὑπηρετῶν τινος ἄφνω παραδραμόντος , ἔξω τῶν ἑαυτοῦ λογισμῶν διὰ τὸ πάθος ὄντα τῷ σκήπτρῳ πατάξαι καὶ ἀνελεῖν .
οὐ μικρὰ δὲ πρὸς τὸ πείθειν ὑπῆρχεν ἐκ τοῦ ὑποκρίνεσθαι ῥοπὴ τῷ Κικέρωνι .
καὶ τούς γε τῷ βοᾶν μεγάλα χρωμένους ῥήτορας ἐπισκώπτων ἔλεγε δι ἀσθένειαν ἐπὶ τὴν κραυγὴν ὥσπερ χωλοὺς ἐφ ἵππον πηδᾶν 0 .
ἡ δὲ περὶ τὰ σκώμματα καὶ τὴν παιδιὰν ταύτην εὐτραπελία δικανικὸν μὲν ἐδόκει καὶ γλαφυρὸν , χρώμενος δ αὐτῇ κατακόρως πολλοὺς ἐλύπει καὶ κακοηθείας ἐλάμβανε δόξαν .
ἀποδειχθεὶς δὲ ταμίας ἐν σιτοδείᾳ καὶ λαχὼν Σικελίαν ἠνώχλησε τοῖς ἀνθρώποις ἐν ἀρχῇ σῖτον εἰς Ῥώμην ἀποστέλλειν ἀναγκαζομένοις .
ὕστερον δὲ τῆς ἐπιμελείας καὶ δικαιοσύνης καὶ πρᾳότητος αὐτοῦ πεῖραν λαμβάνοντες ὡς οὐδένα τῶν πώποθ ἡγεμόνων ἐτίμησαν 0 .
ἐπεὶ δὲ πολλοὶ τῶν ἀπὸ Ῥώμης νέων ἔνδοξοι καὶ γεγονότες καλῶς , αἰτίαν ἔχοντες ἀταξίας καὶ μαλακίας περὶ τὸν πόλεμον , ἀνεπέμφθησαν ἐπὶ τὸν στρατηγὸν τῆς Σικελίας , συνεῖπεν αὐτοῖς ὁ Κικέρων ἐπιφανῶς καὶ περιεποίησεν .
ἐπὶ τούτοις οὖν μέγα φρονῶν εἰς Ῥώμην βαδίζων γελοῖόν τι παθεῖν φησι .
συντυχὼν γὰρ ἀνδρὶ τῶν ἐπιφανῶν φίλῳ δοκοῦντι περὶ Καμπανίαν , ἐρέσθαι τίνα δὴ τῶν πεπραγμένων ὑπ αὐτοῦ λόγον ἔχουσι Ῥωμαῖοι καὶ τί φρονοῦσιν , ὡς ὀνόματος καὶ δόξης τῶν πεπραγμένων αὐτῷ τὴν πόλιν ἅπασαν ἐμπεπληκώς 0 ·
τὸν δ εἰπεῖν ·
ποῦ γὰρ ἦς , ὦ Κικέρων , τὸν χρόνον τοῦτον ;
τότε μὲν οὖν ἐξαθυμῆσαι παντάπασιν , εἰ καθάπερ εἰς πέλαγος ἀχανὲς τὴν πόλιν ἐμπεσὼν ὁ περὶ αὐτοῦ λόγος οὐδὲν εἰς δόξαν ἐπίδηλον πεποίηκεν 0 ·
ὕστερον δὲ λογισμὸν ἑαυτῷ διδοὺς πολὺ τῆς φιλοτιμίας ὑφεῖλεν , ὡς πρὸς ἀόριστον πρᾶγμα τὴν δόξαν ἁμιλλώμενος καὶ πέρας οὐκ ἐφικτὸν ἔχουσαν .
οὐ μὴν ἀλλὰ τό γε χαίρειν ἐπαινούμενον διαφερόντως καὶ πρὸς δόξαν ἐμπαθέστερον ἔχειν ἄχρι παντὸς αὐτῷ παρέμεινε καὶ πολλοὺς πολλάκις τῶν ὀρθῶν ἐπετάραξε λογισμῶν .
ἁπτόμενος δὲ τῆς πολιτείας προθυμότερον , αἰσχρὸν ἡγεῖτο τοὺς μὲν βαναύσους ὀργάνοις χρωμένους καὶ σκεύεσιν ἀψύχοις μηδενὸς ἀγνοεῖν ὄνομα μη δὲ χώραν ἢ δύναμιν αὐτῶν , τὸν δὲ πολιτικόν , ᾧ δι ἀνθρώπων αἱ κοιναὶ πράξεις περαίνονται , ῥᾳθύμως καὶ ἀμελῶς ἔχειν περὶ τὴν τῶν πολιτῶν γνῶσιν .
ὅθεν οὐ μόνον τῶν ὀνομάτων εἴθιζε μνημονεύειν αὐτόν , ἀλλὰ καὶ τόπον ἐν ᾧ τῶν γνωρίμων ἕκαστος οἰκεῖ , καὶ χωρίον οὐ κέκτηται , καὶ φίλους οἷστισι χρῆται , καὶ γείτονας ἐγίνωσκε ·
καὶ πᾶσαν ὁδὸν Ἰταλίας διαπορευομένῳ Κικέρωνι πρόχειρον ἦν εἰπεῖν καὶ ἐπιδεῖξαι τοὺς τῶν φίλων ἀγροὺς καὶ τὰς ἐπαύλεις .
οὐσίαν δὲ μικρὰν μέν , ἱκανὴν δὲ καὶ ταῖς δαπάναις ἐπαρκῆ κεκτημένος ἐθαυμάζετο μή τε μισθοὺς μή τε δῶρα προσιέμενος ἀπὸ τῆς συνηγορίας , μάλιστα δ ὅτε τὴν κατὰ Βέρρου δίκην ἀνέλαβε , τοῦτον γὰρ στρατηγὸν γεγονότα τῆς Σικελίας καὶ πολλὰ πεπονηρευμένον τῶν Σικελιωτῶν διωκόντων εἷλεν , οὐκ εἰπών , ἀλλ ἐξ αὐτοῦ τρόπον τινὰ τοῦ μὴ εἰπεῖν .
τῶν γὰρ στρατηγῶν τῷ Βέρρῃ χαριζομένων καὶ τὴν δίκην ὑπερθέσεσι καὶ διακρούσεσι πολλαῖς εἰς τὴν ὑστάτην ἐκβαλλόντων , ὡς ἦν πρόδηλον ὅτι τοῖς λόγοις ὁ τῆς ἡμέρας οὐκ ἐξαρκέσει χρόνος οὐ δὲ λήψεται πέρας ἡ κρίσις , ἀναστὰς ὁ Κικέρων ἔφη μὴ δεῖσθαι λόγων , ἀλλ ἐπαγαγὼν τοὺς μάρτυρας καὶ ἐπικρίνας ἐκέλευσε φέρειν τὴν ψῆφον τοὺς δικαστάς .
ὅμως δὲ πολλὰ χαρίεντα διαμνημονεύεται καὶ περὶ ἐκείνην αὐτοῦ τὴν δίκην .
βέρρην γὰρ οἱ Ῥωμαῖοι τὸν ἐκτετμημένον χοῖρον καλοῦσιν .
ὡς οὖν ἀπελευθερικὸς ἄνθρωπος ἔνοχος τῷ ἰουδαΐζειν , ὄνομα Κεκίλιος , ἐβούλετο παρωσάμενος τοὺς Σικελιώτας κατηγορεῖν τοῦ Βέρρου 0 ·
τί Ἰουδαίῳ πρὸς χοῖρον 0 ;
ἔφη ὁ Κικέρων .
ἦν δὲ τῷ Βέρρῃ ἀντίπαις υἱὸς , οὐκ ἐλευθερίως δοκῶν προΐστασθαι τῆς ὥρας .
λοιδορηθεὶς οὖν ὁ Κικέρων εἰς μαλακίαν ὑπὸ τοῦ Βέρρου , τοῖς υἱοῖς , εἶπεν , ἐντὸς θυρῶν δεῖ λοιδορεῖσθαι .
τοῦ δὲ ῥήτορος Ὁρτησίου τὴν μὲν εὐθεῖαν τῷ Βέρρῃ συνειπεῖν μὴ τολμήσαντος , ἐν δὲ τῷ τιμήματι πεισθέντος παραγενέσθαι καὶ λαβόντος ἐλεφαντίνην Σφίγγα μισθόν , εἶπέ τι πλαγίως ὁ Κικέρων πρὸς αὐτόν τοῦ δὲ φήσαντος αἰνιγμάτων λύσεως ἀπείρως ἔχειν , καὶ μὴν ἐπὶ τῆς οἰκίας ἔφη , τὴν Σφίγγα ἔχεις .
οὕτω δὲ τοῦ Βέρρου καταδικασθέντος , ἑβδομήκοντα πέντε μυριάδων τιμησάμενος τὴν δίκην ὁ Κικέρων διαβολὴν ἔσχεν ὡς ἐπ ἀργυρίῳ τὸ τίμημα καθυφειμένος .
οὐ μὴν ἀλλ οἱ Σικελιῶται χάριν εἰδότες ἀγορανομοῦντος αὐτοῦ πολλὰ μὲν ἄγοντες ἀπὸ τῆς νήσου , πολλὰ δὲ φέροντες ἧκον , ὧν οὐδὲν ἐποιήσατο κέρδος , ἀλλ ὅσον ἐπευωνίσαι τὴν ἀγορὰν ἀπεχρήσατο τῇ φιλοτιμίᾳ τῶν ἀνθρώπων .
ἐκέκτητο δὲ χωρίον καλὸν ἐν Ἄρποις , καὶ περὶ Νέαν πόλιν ἦν ἀγρὸς καὶ περὶ Πομπηΐους ἕτερος , οὐ μεγάλοι ·
φερνή τε Τερεντίας τῆς γυναικὸς προσεγένετο μυριάδων δέκα , καὶ κληρονομία τις εἰς ἐννέα δηναρίων συναχθεῖσα μυριάδας , ἀπὸ τούτων ἐλευθερίως ἅμα καὶ σωφρόνως διῆγε μετὰ τῶν συμβιούντων Ἑλλήνων καὶ Ῥωμαίων φιλολογῶν , σπάνιον , εἴ ποτε , πρὸ δυσμῶν ἡλίου κατακλινόμενος , οὐχ οὕτω δι ἀσχολίαν , ὡς διὰ τὸ σῶμα τῷ στομάχῳ μοχθηρῶς διακείμενον 0 .
ἦν δὲ καὶ τὴν ἄλλην περὶ τὸ σῶμα θεραπείαν ἀκριβὴς καὶ περιττός , ὥστε καὶ τρίψεσι καὶ περιπάτοις ἀριθμῷ τεταγμένοις χρῆσθαι .
τοῦτον τὸν τρόπον διαπαιδαγωγῶν τὴν ἕξιν ἄνοσον καὶ διαρκῆ πρὸς πολλοὺς καὶ μεγάλους ἀγῶνας καὶ πόνους συνεῖχεν .
οἰκίαν δὲ τὴν μὲν πατρῴαν τῷ ἀδελφῷ παρεχώρησεν , αὐτὸς δ ᾤκει περὶ τὸ Παλάτιον ὑπὲρ τοῦ μὴ μακρὰν βαδίζοντας ἐνοχλεῖσθαι τοὺς θεραπεύοντας αὐτόν .
ἐθεράπευον δὲ καθ ἡμέραν ἐπὶ θύρας φοιτῶντες οὐκ ἐλάτονες ἢ Κράσσον ἐπὶ πλούτῳ καὶ Πομπήιον διὰ τὴν ἐν τοῖς στρατεύμασι δύναμιν , θαυμαζομένους μάλιστα Ῥωμαίων καὶ μεγίστους ὄντας .
πομπήιος δὲ καὶ Κικέρωνα ἐθεράπευε , καὶ μεγάλα πρὸς δύναμιν αὐτῷ καὶ δόξαν ἡ Κικέρωνος συνέπραξε πολιτεία .
στρατηγίαν δὲ μετιόντων ἅμα σὺν αὐτῷ πολλῶν καὶ μεγάλων πρῶτος ἁπάντων ἀνηγορεύθη ·
καὶ τὰς κρίσεις ἔδοξε καθαρῶς καὶ καλῶς βραβεῦσαι .
λέγεται δὲ καὶ Λικίννιος Μᾶκερ , ἀνὴρ καὶ καθ αὑτὸν ἰσχύων ἐν τῇ πόλει μέγα καὶ Κράσσῳ χρώμενος βοηθῷ , κρινόμενος κλοπῆς ἐπ αὐτοῦ , τῇ δυνάμει καὶ σπουδῇ πεποιθώς , ἔτι τὴν ψῆφον τῶν κριτῶν διαφερόντων ἀπαλλαγεὶς οἴκαδε κείρασθαί τε τὴν κεφαλὴν κατὰ τάχος καὶ καθαρὸν ἱμάτιον ὡς νενικηκὼς λαβὼν αὖθις εἰς ἀγορὰν προϊέναι ·
τοῦ δὲ Κράσσου περὶ τὴν αὔλειον ἀπαντήσαντος αὐτῷ καὶ φράσαντος ὅτι πάσαις ἑάλωκε ταῖς ψήφοις , ἀναστρέψας καὶ κατακλινεὶς ἀποθανεῖν .
τὸ δὲ πρᾶγμα τῷ Κικέρωνι δόξαν ἤνεγκεν ὡς ἐπιμελῶς βραβεύσαντι τὸ δικαστήριον .
ἐπεὶ δὲ Οὐατίνιος , ἀνὴρ ἔχων τι τραχὺ καὶ πρὸς τοὺς ἄρχοντας ὀλίγωρον ἐν ταῖς συνηγορίαις , χοιράδων δὲ τὸν τράχηλον περίπλεως , ᾐτεῖτό τι καταστὰς παρὰ τοῦ Κικέρωνος , καὶ μὴ διδόντος , ἀλλὰ βουλευομένου πολὺν χρόνον , εἶπεν ὡς οὐκ ἂν αὐτός διστάσειε περὶ τούτου στρατηγῶν , ἐπιστραφεὶς ὁ Κικέρων , ἀλλ ἐγώ , εἶπεν , οὐκ ἔχω τηλικοῦτον .
ἔτι δ ἡμέρας δύο ἢ τρεῖς ἔχοντι τῆς ἀρχῆς αὐτῷ προσήγαγέ τις Μανίλιον εὐθύνων κλοπῆς .
ὁ δὲ Μανίλιος οὗτος εὔνοιαν εἶχε καὶ σπουδὴν ὑπὸ τοῦ δήμου , δοκῶν ἐλαύνεσθαι διὰ Πομπήϊον ·
ἐκείνου γὰρ ἦν φίλος .
αἰτουμένου δ ἡμέρας αὐτοῦ μίαν ὁ Κικέρων μόνην τὴν ἐπιοῦσαν ἔδωκε ·
καὶ ὁ δῆμος ἠγανάκτησεν εἰθισμένων τῶν στρατηγῶν δέκα τ οὐλάχιστον ἡμέρας διδόναι τοῖς κινδυνεύουσι .
τῶν δὲ δημάρχων αὐτὸν διαγαγόντων ἐπὶ τὸ βῆμα καὶ κατηγορούντων , ἀκουσθῆναι δεηθεὶς εἶπεν ὅτι τοῖς κινδυνεύουσιν ἀεί , καθ ὅσον οἱ νόμοι παρείκουσι , κεχρημένος ἐπιεικῶς καὶ φιλανθρώπως δεινὸν ἡγεῖτο τῷ Μανιλίῳ τ αὐτὰ μὴ παρασχεῖν ἧς οὖν ἔτι μόνης κύριος ἦν ἡμέρας στρατηγῶν , ταύτην ἐπίτηδες ὁρίσαι ·
τὸ γὰρ εἰς ἄλλον ἄρχοντα τὴν κρίσιν ἐκβαλεῖν οὐκ εἶναι βουλομένου βοηθεῖν .
τ αὐτὰ λεχθέντα θαυμαστὴν ἐποίησε τοῦ δήμου μεταβολήν καὶ πολλὰ κατευφημοῦντες αὐτόν ἐδέοντο τὴν ὑπὲρ τοῦ Μανιλίου συνηγορίαν ἀναλαβεῖν .
ὁ δ ὑπέστη προθύμως , οὐχ ἥκιστα διὰ Πομπήϊον ἀπόντα ·
καὶ καταστὰς πάλιν ἐξ ὑπαρχῆς ἐδημηγόρησε , νεανικῶς τῶν ὀλιγαρχικῶν καὶ τῷ Πομπηίῳ φθονούντων καθαπτόμενος .
ἐπὶ δὲ τὴν ὑπατείαν οὐχ ἧττον ὑπὸ τῶν ἀριστοκρατικῶν ἢ τῶν πολλῶν προήχθη διὰ τὴν πόλιν ἐξ αἰτίας αὐτῷ τοιαύτης συναγωνισαμένων 0 .
τῆς ὑπὸ Σύλλα γενομένης μεταβολῆς περὶ τὴν πολιτείαν ἐν ἀρχῇ μὲν ἀτόπου φανείσης , τότε δὲ τοῖς πολλοῖς ὑπὸ χρόνου καὶ συνηθείας ἤδη τινὰ κατάστασιν ἔχειν οὐ φαύλην δοκούσης , ἦσαν οἱ τὰ παρόντα διασεῖσαι καὶ μεταθεῖναι ζητοῦντες ἰδίων ἕνεκα πλεονεξιῶν , οὐ πρὸς τὸ βέλτιστον , Πομπηΐου μὲν ἔτι τοῖς βασιλεῦσιν ἐν Πόντῳ καὶ Ἀρμενίᾳ πολεμοῦντος , ἐν δὲ τῇ Ῥώμῃ μηδεμιᾶς ὑφεστώσης πρὸς τοὺς νεωτερίζοντας ἀξιομάχου δυνάμεως .
οὗτοι κορυφαῖον εἶχον ἄνδρα τολμητὴν καὶ μεγαλοπράγμονα καὶ ποικίλον τὸ ἦθος , Λεύκιον Κατιλίναν , ὃς αἰτίαν ποτὲ πρὸς ἄλλοις ἀδικήμασι μεγάλοις ἔλαβε παρθένῳ συγγεγονέναι θυγατρί , κτεῖναι δ ἀδελφὸν αὑτοῦ ·
καὶ δίκην ἐπὶ τούτῳ φοβούμενος ἔπεισε Σύλλαν ὡς ἔτι ζῶντα τὸν ἄνθρωπον ἐν τοῖς ἀποθανουμένοις προγράψαι .
τοῦτον οὖν προστάτην οἱ πονηροὶ λαβόντες ἄλλας τε πίστεις ἀλλήλοις ἔδοσαν καὶ καταθύσαντες ἄνθρωπον ἐγεύσαντο τῶν σαρκῶν , διέφθαρτο δ ὑπ αὐτοῦ πολὺ μέρος τῆς ἐν τῇ πόλει νεότητος , ἡδονὰς καὶ πότους καὶ γυναικῶν ἔρωτας ἀεὶ προξενοῦντος ἑκάστῳ καὶ τὴν εἰς ταῦτα δαπάνην ἀφειδῶς παρασκευάζοντος .